stanford-oval/wikipedia huggingface dataset:
Níkos Kazantzákis
Suomennettuja teoksia

Askeesi (Ασκητική, Askitikí)
Ikuinen vaellus (Ο Χριστός Ξανασταυρώνεται, O Christós Xanastavrónetai)
Kerro minulle, Zorbas.  ((Βίος και πολιτεία του Αλέξη Ζορμπά, Víos kai politeía tou Aléxi Zormpá, 1946.) Suomentanut Vappu Roos. Suomennettu ranskankielisestä käännöksestä)  Helsinki:  Tammi, 1954.
Pyhä köyhyys. Romaani Fransiskus Assisilaisen elämästä.  ((Ο Φτωχούλης του Θεού, O ftochoúlis tou Theoú, 1956.) Suomentanut Aarno Peromies)  Helsinki:  Tammi, 1961.
Tilinteko El Grecolle (Αναφορά στον Γκρέκο, Anaforá ston Gkréko)
Vapaus tai kuolema.  ((Ελευθερία ή θάνατος, Elefhería i thánatos, 1950.) Suomentanut Elvi Sinervo. Suomennettu ruotsinkielisen ja saksankielisen laitoksen mukaan)  Helsinki:  Tammi, 1955.
Veljesviha.  ((Οι αδερφοφάδες, I aderfofádes, 1963.) Suomentanut Kyllikki Villa)  Helsinki:  Tammi, 1967.
Viimeinen kiusaus.  ((Ο Τελευταίος Πειρασμός, O Teleftaíos Peirasmós, 1952.) Suomentanut Elvi Sinervo)  Helsinki:  Tammi, 1957.
Olaus Borrichius

Olaus Borrichius
Olaus Borrichius (1626–1690) oli omana aikanaan kuuluisa tanskalainen alkemisti. Isaac Newton ja Kristiina mm. kuuluivat alkemisteihin joihin hänen ajatuksillaan oli vaikutusta.
Hän onnistui erottamaan happea salpietarista vuonna 1678.
Teokset

De ortu et progressu Chemiae, 1668
Hermetis, Aegypiorum et Chemicorum sapientia, 1674
Conspectus chemicorum scriptorum, 1696 (postuumisti).
Neuvostoliiton ulkoasiainministeriö

Neuvostoliiton ulkoasiainministeriön päätoimipaikka sijaitsi Moskovassa. Valokuva on otettu kesäkuussa vuonna 1989.
Neuvostoliiton ulkoasiainministeriö (ven. Министерство иностранных дел, Ministerstvo inostrannyh del) oli Neuvostoliiton ulkoasiainhallinnosta vastaava ministeriö 1946 alkaen. Tätä ennen sitä kutsuttiin Neuvostoliiton ulkoasiainkansankomissariaatiksi valtion perustamisesta vuonna 1922 alkaen. Ennen Neuvostoliiton lakkauttamista vuonna 1991 ulkoasiainministeriö nimettiin uudelleen ulkosuhteiden ministeriöksi. Seuraavana vuonna Venäjä julistautui Neuvostoliiton lailliseksi seuraajaksi, minkä jälkeen Neuvostoliiton ulkosuhteiden ministeriön korvasi Venäjän ulkoministeriö.
Toiminta

Neuvostoliiton ulkoasiainministeriötä johti vuoteen 1991 asti Neuvostoliiton ulkoministeri. Hänen apunaan päätöksenteossa toimi kollegio, johon kuuluivat ulkoministerin lisäksi varaulkoministerit, Neuvostoliiton kommunistisen puolueen (NKP) pääsihteeri ja 14 muuta jäsentä. Vuonna 1990 kollegioon kuului yhteensä 27 jäsentä. Ulkoasiainministeriön tärkein tehtävä oli ohjata yhdessä NKP:n keskuskomitean kansainvälisen osaston kanssa Neuvostoliiton ulkopolitiikkaa, jonka tuli perustua marxismi-leninismin ideologiaan. Ulkoasiainministeriö myös edusti maataan ulkomailla, kävi neuvotteluita ulkomaiden edustajien kanssa, vastasi Neuvostoliiton taloudellisista eduista ulkomailla yhdessä ulkomaankauppaministeriön kanssa, levitti ulkomailla propagandaa ja nimitti suurlähettiläitä alemman tasoiset diplomaatit. Suurlähettiläät, kuten myös ulkoministerin, nimitti ministerineuvosto. Ulkoasiainministeriön julkisuudelta salassa pidetty tehtävä oli ulkomailla suoritettujen tiedusteluoperaatioiden ohjaaminen.
Ministeriön hallinto oli jaettu maantieteellisiin alueisiin ja erilaisiin toimintoihin perustuviin osastoihin ja hallinnonaloihin, joista vastasivat varaulkoministerit tai muut kollegion jäsenet. Maantieteellisiin alueisiin perustuvia osastoja olivat esimerkiksi Euroopan, Latinalaisen Amerikan, Aasian ja Afrikan osastot, toimintoihin perustuvia puolestaan esimerkiksi kansainvälisten järjestöjen ja kulttuuriasioiden osastot. Hallintoa organisoitiin uudelleen vuonna 1986 ja vuoden 1987 alussa.
Once Upon a Time in Sad Hill

| Once Upon a Time in Sad Hill |
| --- | --- |
 Elokuvan juliste, Kim Söderström, 2019.
Ohjaaja:  Rax Rinnekangas
Käsikirjoittaja:  Rax Rinnekangas
Tuottaja:  Rax Rinnekangas
Säveltäjä:  Pascal Gaigne
Kuvaaja:  Theofanis Kavvadas
Leikkaaja:  Jari Innanen
Pääosat:  Marja Skaffari Pilar Puente Liisa Sofia Pöntinen
Valmistustiedot
Valmistusmaa:  Suomi Espanja
Tuotantoyhtiö:  Bad Taste
Ensi-ilta:  27. syyskuuta, 2019
Kesto:  88 minuuttia
Alkuperäiskieli:  englanti espanja suomi ranska baski
Aiheesta muualla
IMDb 
Elonet
Infobox OKNimi-testi OK: 
Once Upon a Time in Sad Hill on Rax Rinnekankaan ohjaama suomalais-espanjalainen draamaelokuva vuodelta 2019. Elokuvassa kaksi naista ja kaksi miestä ovat naisten asemaa käsittelevässä työpajassa. He päätyvät muistelemaan kahta pariskuntaa, jotka eksyivät vuoristossa ja päätyivät Sergio Leonen Hyvät, pahat ja rumat -elokuvan loppukohtauksessa esiintyvälle Sad Hillin hautausmaalle. Hautausmaalla miehet joutuvat kohtaamaan totuuksia avioliitoistaan.
Nivos

Nivoksen logo
Nivos on lämmön, sähkön, veden ja valokuidun toimittaja Mäntsälässä ja lähialueilla. Nivos-konsernin omistaa Mäntsälän kunta.
Nivos ylläpitää ja kehittää toimialueellaan energia- ja lämmitysratkaisuja, energia- ja valokuituverkkoja sekä vesihuoltoa.
Nivos Oy:n tytäryhtiöitä ovat Nivos Energia Oy, Nivos Palvelut Oy, Nivos Verkot Oy ja Nivos Vesi ja Lämpö Oy.
Aiheesta muualla

Nivoksen verkkosivut
Niilo Piiponniemi

| Niilo Piiponniemi |
| --- | --- |

Henkilötiedot
Syntynyt: 11. heinäkuuta 1991 (ikä 33) Haapajärvi,  Suomi
Pesäpalloilija
Ulkopelipaikka:  Koppari
Seura:  Sotkamon Jymy
Pelaajaura
Junioriseurat
:  Haapajärven Pesä-Kiilat
Ammattilaisjoukkueet
2010 2012– →2013:  Sotkamon Jymy Sotkamon Jymy Alajärven Ankkurit
Niilo Piiponniemi (s. 11. heinäkuuta 1991 Haapajärvi)[lähde? ] on pelaajauransa lopettanut suomalainen pesäpalloilija, joka edusti Superpesiksessä pelaavaa Sotkamon Jymyä. Ulkopelipaikaltaan Piiponniemi oli koppari, ja hänen sisäpeliroolinsa oli etenijä tai vaihtaja.
Piiponniemen ura aikuisten sarjoissa alkoi kotiseurassaan Haapajärven Pesä-Kiiloissa vuonna 2007. Tuolloin sarjatasona oli Ykköspesis. Kausina 2008-2009 Piiponniemi pelasi vaihtelevasti Ykköspesistä, sekä  Suomensarjaa Haapajärven, Reisjärven ja Toholammin joukkuiessa. Kausilla 2010-2011 Piiponniemi pelasi Pesä-Kiilojen Ykköspesis- joukkeessa, sekä muutamia otteluita farmijoukkue Sotkamon Jymyn Superpesis- joukkeessa. Kaudeksi 2012 Piiponniemi siirtyi Sotkamon Jymyyn, jossa hän on pelannut siitä lähtien. Alkukaudesta 2013 Piiponniemi pelasi 20 ottelun ajan lainalla Alajärven Ankkureissa, mutta palasi loppukaudeksi takaisin Sotkamon Jymyn riveihin. Piiponniemi on voittanut pesäpallon Suomenmestaruuden viisi kertaa (2012, 2013, 2014, 2015 ja 2020).
Superpesiksessä Piiponniemi on pelannut 277 runkosarjan ottelua, joissa hän on lyönyt 25+31 juoksua, tuonut 485 juoksua ja kerännyt 1273 kärkilyöntiä. Ylemmissä pudotuspeleissä Piiponniemi on pelannut 108 ottelua, joissa hän on lyönyt 4+3 juoksua, tuonut 135 juoksua ja kerännyt 433 kärkilyöntiä.
Ykköspesiksessä Piiponniemi on pelannut 70 runkosarjan ottelua, joissa hän on lyönyt 9+16 juoksua, tuonut 111 juoksua ja kerännyt 322 kärkilyöntiä. Ylemmissä pudotuspeleissä hän on pelannut yhden ottelun, jossa hän on tuonut kaksi juoksua ja kerännyt viisi kärkilyöntiä. Alemmissa pudotuspeleissä hän on pelannut neljä ottelua, joissa hän on lyönyt 0+2 juoksua, tuonut 5 juoksua ja kerännyt 18 kärkilyöntiä. Tilastot päivitetty 15.9.2022.
Saavutukset > Pelaajana

6 SM-kultaa: 2012, 2013, 2014, 2015, 2020, 2023
3 SM-hopeaa: 2016, 2017, 2019
1 SM-pronssi: 2010
2 Itä–Länsi-ottelua: 2015, 2019
Superpesiksen etenijäkuningas (1): 2016
Ykköspesiksen kuukauden pelaaja: toukokuu 2012
Ykköspesiksen etenijäkuningas (1): 2010
Aiheesta muualla

Kuvia tai muita tiedostoja aiheesta Niilo Piiponniemi Wikimedia Commonsissa
Niilo Piiponniemi Pesiksen Maailma -sivustolla
Sotkamon Jymy – Miesten Superpesis
S. Hakkarainen |
J J. Kemppainen |
L T. Kohonen |
S A. Korhonen |
K J. Korhonen |
P N. Korhonen |
J R. Korhonen |

P T. Korhonen |
P A. Kiiskinen |
L R. Niemi |
P M. Litmanen |
J N. Piiponniemi |
S M. Tuikka |
J J. Vikström |
J L. Rönkkö |

Pj. J. Komulainen |
Nobody But You (Cesár Sampsonin kappale)

|  Nobody But You |
| --- | --- |

Kappaleen tiedot
Esittäjä(t):  Cesár Sampson
Levy-yhtiö:  Symphonix
Kesto:  03:00
Tyylilaji:  pop
Julkaistu:  9. maaliskuuta 2018
Säveltäjä(t):  Boris Milanov Sebastian Arman Joacim Persson Johan Alkenäs
Sanoittaja(t):  Boris Milanov Sebastian Arman Joacim Persson Johan Alkenäs
Euroviisutiedot
Vuosi:  2018
Maa:  Itävalta
Kieli:  englanti
Sijoitus:  3.
Pisteet:  342
Sijoitus semifinaalissa:  4.
Pisteet semifinaalissa:  231
Nobody But You on itävaltalaislaulaja Cesár Sampsonin esittämä kappale, jolla hän edusti Itävaltaa vuoden 2018 Eurovision laulukilpailussa.
Kappale kilpaili Euroviisujen finaalissa, jossa se sai 342 pistettä ja saavutti sijan 3.
Sampson esittämässä kappalettaan Euroviisujen harjoituksissa.
Nikita Zadorov

| Nikita Zadorov |
| --- | --- |

Henkilötiedot
Syntynyt: 16. huhtikuuta 1995 (ikä 29) Moskova
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  196 cm
Paino:  104 kg
Seura
Seura:  Boston Bruins
Sarja:  NHL
Pelinumero:  91
Pelaajaura
Pääsarjaura:  2013–
Aik. seurat:  Buffalo Sabres (NHL) San Antonio Rampage (AHL)   Colorado Avalanche (NHL) Chicago Blackhawks (NHL) Calgary Flames (NHL) Vancouver Canucks (NHL)
NHL-varaus:  16. varaus, 2013 Buffalo Sabres
KHL-varaus:  14. varaus, 2012 TsSKA Moskova
Nikita Sergejevitš Zadorov (ven. Никита Задоров, s. 16. huhtikuuta 1995 Moskova) on venäläinen jääkiekkoilija, joka pelaa tällä hetkellä NHL-seura Boston Bruinsissa  Pelipaikaltaan hän on puolustaja.
Ura

Isokokoinen Zadorov on valittu ensimmäisellä kierroksella sekä KHL:n että NHL:n varaustilaisuuksissa. TsSKA Moskova varasi hänet neljäntenä vuoden 2012 KHL:n varaustilaisuudessa, ja Buffalo Sabres vuotta myöhemmin NHL:n varaustilaisuudessa. Zadorov pelasi ensimmäisen NHL-ottelunsa jo varausvuonnaan, 20. lokakuuta 2013 Colorado Avalanchea vastaan. Hän pelasi ottelussa 11 minuuttia ja yhden sekunnin. Zadorov teki ensimmäisen NHL-tehopisteensä, maalin, 23. lokakuuta 2013 ottelussa Boston Bruinsia vastaan. Hän pelasi NHL-kaudella 2013–2014 seitsemän ottelua ennen kuin palasi marraskuussa juniorisarja OHL:n London Knightsiin.
Zadorov pelasi kauden 2014–2015 kokonaan NHL:ssä. Hän pelasi tulokaskaudellaan 60 ottelua ja teki 15 tehopistettä, kolme maalia ja 12 syöttöpistettä. 26. kesäkuuta 2015 Zadorov siirtyi Colorado Avalancheen osana pelaajakauppaa, jossa Avalanche sai hänen lisäkseen hyökkääjät Mihail Grigorenkon ja J. T. Compherin sekä toisen kierroksen varausvuoron NHL:n varaustilaisuudessa 2015 ja jossa Sabresiin siirtyivät hyökkääjät Ryan O’Reilly ja Jamie McGinn.
Lokakuussa 2020 Avalanche kauppasi Zadorovin yhdessä Anton Lindholmin kanssa Chicago Blackhawksiin vaihdossa Brandon Saadiin ja Dennis Gilbertiin.
Heinäkuussa 2021 Blackhawks kauppasi Zadorovin Calgary Flamesiin vaihdossa kolmannen kierroksen varausvuoroon vuodelle 2022.
Elokuussa 2021 Zadorov teki Flamesin kanssa yksivuotisen ja 3,75 miljoonan dollarin arvoisen jatkosopimuksen.
Marraskuussa 2023 Flames kauppasi Zadorovin Vancouver Canucksiin vaihdossa viidennen kierroksen varausvuoroon vuoden 2024 varaustilaisuudessa ja kolmannen kierroksen varausvuoroon vuoden 2026 varaustilaisuudessa.
Heinäkuussa 2024 Zadorov teki vapaana agenttina Boston Bruinsin kanssa kuusivuotisen ja yhteensä 30 miljoonan dollarin arvoisen sopimuksen.
Once Upon a Summertime

Once Upon a Summertime on Johnny Mercerin, Michel Legrand’n, Eddie Barclayn ja Eddy Marnayn kirjoittama musiikkikappale. Laulun alkuperäinen ranskankielinen nimi on La valse des lilas.
Huomattavia levytyksiä

Blossom Dearie – Once Upon a Summertime (1958), Blossom Time at Ronnie Scott’s (1966)
Tony Bennett – I Wanna Be Around (1963)
Miles Davis – Quiet Nights (1963)
Sarah Vaughan – Star Eyes (1963)
Monica Zetterlund ja Bill Evans – Waltz for Debby (1964)
Astrud Gilberto – Look to the Rainbow (1966)
Barbra Streisand – Je m’appelle Barbra (1966)
Oscar Peterson – Walking the Line (1970)
Maria Farantouri – 17 Songs  (1990)
Betty Carter – It’s Not About the Melody (1992)
June Christy – Impromptu (2006), Lou Levy Sextetin kanssa
Osmo Vartiainen (kauppaneuvos)

Osmo Johannes Vartiainen (28. huhtikuuta 1910 Kuopio – 11. elokuuta 1975 Kuopio) oli suomalainen rautakauppa-alan yritysjohtaja, joka sai kauppaneuvoksen arvonimen.
Vartiaisen vanhemmat olivat toimitusjohtaja Juho Petter Vartiainen ja Alina Kristina Rydberg ja puoliso vuodesta 1936 ekonomi Helvi Irene Konkonen. Vartiainen tuli ylioppilaaksi Kuopion lyseosta 1929 ja valmistui ekonomiksi Helsingin kauppakorkeakoulusta 1932. Opintomatkoja hän teki Isoon-Britanniaan, Yhdysvaltoihin ja Neuvostoliittoon. Vartiainen oli Pohjois-Savon Rautakauppa Oy:n, vuodesta1962 Rautasavo Oy, myyjä ja konttoripäällikkö 1932–1933 ja toimitusjohtaja 1933–1970. Hän oli myös Savon Pussitehdas Oy:n ja Kuko Oy:n toimitusjohtaja vuodesta 1933, Rauta- ja Taloustarve Oy:n toimitusjohtaja ja johtokunnan puheenjohtaja vuodesta 1938 ja Pohjois-Savon Putki Oy:n johtokunnan puheenjohtaja ja toimitusjohtaja. Kuopion kaupunginvaltuuston ja kaupunginhallituksen jäsen Vartiainen oli 1946–1964 ja hänellä oli myös muita luottamustehtäviä. Sotilasarvoltaan Vartiainen oli reservin majuri. Hän sai kauppaneuvoksen arvonimen 1962.
Numerolukko

Numerolukko, jossa käytetään numeroiden sijasta kirjaimia.
Numerolukko on mekaaninen sulkulaite. Numerolukossa on yleensä 3-4 pyöritettävää numeroa (joskus numeroiden sijasta käytetään kirjaimia), ja lukko avautuu kun numerot ovat oikeassa järjestyksessä. Tämän lukkotyypin etuna on, että siinä ei tarvita erillistä fyysistä avainta, vaan oikean numeroyhdistelmän voi opetella ulkoa.[lähde? ]
Toimintaperiaate

| --- | --- |
: Oikea numeroyhdistelmä on "924". Lukon pyörivissä kiekoissa on säteensuuntainen ura oikean numeron kohdalla.
: Lukon ollessa auki kiekkojen urat ovat suorassa linjassa ja vastakappaleen voi työntää sisälle.
: Kiertämällä kiekot satunnaiseen järjestykseen (kuvassa "738") kiekkojen urat eivät enää ole linjassa ja lukko on suljettu.
Osmo Vartiainen

Osmo Olavi Veli Vihtori Vartiainen (23. maaliskuuta 1913 Helsinki – 17. tammikuuta 2002) oli suomalainen lääkäri, joka sai professorin arvonimen (1966).
Vartiaisen vanhemmat olivat työmestari Vihtori Vartiainen ja Edla Maria Hellstén ja puoliso vuodesdta 1940 sairaanhoitaja Mirjam Marjatta Kuortti. Vartiaisen veljiä olivat professorit Armas Vartiainen ja Ilmari Vartiainen. Vartiainen tuli ylioppilaaksi Suomalaisesta normaalilyseosta 1932 ja valmistui lääletieteen lisensiaatiksi 1943. Lääketieteen ja kirurgian tohtoriksi hän väitteli 1950 ja sai sisätautien erikoislääkärin pätevyyden 1948. Hänen väitöskirjansa aihe oli The Anthelmintic Effects of Thymol and p-Cymene. A Pharmacological and Clinical Study with Special Consideration of the Fish Tape Worm. Farmakologin uransa Vartiainen aloitti Helsingin yliopiston farmakologian laitoksen ylimääräisenä amanuenssina 1938–1942. Hän toimi saman laitoksen vt. assistenttina 1943–1945 sekä assistenttina 1945–1951. Vartiainen oli lääkintöhallituksen sairaalaosaston lääkintöneuvos 1956–1976. Hän tutki farmakologiaa ja sisätautioppia.
Once Upon a Time in Mexico

| Once Upon a Time in Mexico |
| --- | --- |

Ohjaaja:  Robert Rodriguez
Käsikirjoittaja:  Robert Rodriguez
Tuottaja:   Robert Rodriguez  Elizabeth Avellan  Carlos Gallardo 
Säveltäjä:  Robert Rodriguez
Kuvaaja:  Robert Rodriguez
Leikkaaja:  Robert Rodriguez
Tuotantosuunnittelija:  Robert Rodriguez
Pääosat:   Antonio Banderas  Johnny Depp  Salma Hayek  Mickey Rourke  Willem Dafoe 
Valmistustiedot
Valmistusmaa:   Meksiko  Yhdysvallat
Tuotantoyhtiö:  Columbia Pictures Dimension Films
Levittäjä:  InterCom Netflix
Ensi-ilta:  2003
Kesto:  102 min
Alkuperäiskieli:  englanti espanja
Budjetti:  29 000 000 $
Tuotto:  98 185 582 $
Edeltäjä:  Desperado
Aiheesta muualla
IMDb 
Elonet
AllMovie
Infobox OKNimi-testi OK: 
Once Upon a Time in Mexico on elokuvaohjaaja Robert Rodriguezin vuonna 2003 ensi-iltansa saanut toimintaelokuva. Se on kolmas osa lainsuojattomasta kitaransoittajasta kertovassa toimintaelokuvasarjassa, jonka aloittivat elokuvat El Mariachi (1992) ja Desperado (1995). Pääosia elokuvassa näyttelevät muun muassa Antonio Banderas, Salma Hayek ja Johnny Depp. Elokuvaa pidetään visuaalisesti komeana ja erikoisena toimintaelokuvana[lähde? ].
Arvioita

Turun Sanomien Tapani Maskulan mielestä Robert Rodriguezilla on visuaalista silmää, mutta hukuttaa ideansa ”viihdekulttuurin kliseitä turruttavasti matkiviin vyörytyksiin”.
Once Upon a Time in China 3

| Once Upon a Time in China 3> 黃飛鴻之三：獅王爭霸 |
| --- | --- |

Ohjaaja:  Tsui Hark
Käsikirjoittaja:   Tsui Hark  Tan Cheung 
Tuottaja:   Ng See-yuen  Tsui Hark 
Säveltäjä:  Wai Lap Wu
Kuvaaja:  Wai Keung Lau
Leikkaaja:  Mak Chi Sin
Pääosat:  Jet Li
Valmistustiedot
Valmistusmaa:  Hongkong
Tuotantoyhtiö:  Golden Harvest Company Ltd.
Levittäjä:  Orange Sky Golden Harvest Netflix
Ensi-ilta:  1993
Kesto:  109 min
Alkuperäiskieli:  kantoninkiina
Edeltäjä:  Once Upon a Time in China II
Seuraaja:  Once Upon a Time in China IV
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Once Upon a Time in China 3 (kiin. 黃飛鴻之三：獅王爭霸) on vuonna 1993 julkaistu hongkongilainen taisteluelokuva ja jatko-osa elokuville Tapahtui kerran Kiinassa ja Once Upon a Time in China II. Elokuvan pääosia esittävät Jet Li, Rosamund Kwan, Max Mok, Hung Yan-yan, John Wakefield, Lau Shun, Chiu Chin, Wong Tak-yan, Meng Jin ja Ge Cunzhuang. Elokuvan on ohjannut Tsui Hark. Jet Li ei esiintynyt elokuvan kahdessa seuraavassa jatko-osassa Once Upon a Time in China IV ja Once Upon a Time in China V, mutta hän palasi sarjan päätöselokuvaan Once Upon a Time in China and America.
Aiheesta muualla

Once Upon a Time in China 3 Internet Movie Databasessa (englanniksi)
Once Upon a Time in China 3 Elonet.
Once Upon a Time in China 3 AllMoviessa. (englanniksi)
Niort

| Niort |
| --- | --- |
 Niortin kauppahalli ja linna vuonna 1999
 vaakuna
 Niort
 Koordinaatit: 46°19′33″N, 00°27′38″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Niort
Hallinto:  
 – Pormestari:  Jérôme Baloge
Pinta-ala:  
 – Kokonaispinta-ala:  68,20 km²
Korkeus:  +2–77 m
Väkiluku (2006):  58 066
 – Väestötiheys:  851,4 as./km²
 
 www.vivre-a-niort.com 
Infobox OKVirheellinen NIMI-arvo: 
Niort on kaupunki Länsi-Ranskassa. Se on Deux-Sèvresin departementin prefektuuri, eli pääkaupunki, Uuden-Akvitanian alueella (région).
Kaupungin latinankielinen nimi oli Novioritum. Niortin väkiluku on 58 066 (vuonna 2006). Kaupunkialueella asuu 134 927 ihmistä.
Niortin keskiaikainen linna toimii museona. Kuva vuodelta 2004.
Le Pilori Niortissa.
Sèvre Niortaise -joki virtaa Niortin läpi.
Aiheesta muualla

Kuvia tai muita tiedostoja aiheesta Niort Wikimedia Commonsissa
Niortin kaupungin kartta (Arkistoitu – Internet Archive)
Osvaldo Golijov

Osvaldo Golijov (4. joulukuuta 1960 La Plata, Argentiina) on argentiinalais-juutalainen taidemusiikin säveltäjä.
Golijov syntyi perheeseen, joka oli muuttanut 1920-luvulla Argentiinaan Ukrainasta ja Romaniasta. Hänen romanialainen äitinsä oli pianonsoitonopettaja ja ukrainalainen isänsä lääkäri. Hän tutustui nuorena kamari-, juutalaiseen liturgiseen ja klezmer-musiikkiin sekä Astor Piazzollan tango nuevoon. Hän opiskeli pianonsoittoa paikallisessa konservatoriossa ja sävellystä Gerardo Gandinin johdolla. 1980-luvulla Golijov jatkoi opintojaan Israelissa ja Yhdysvalloissa. Golijov toimii nykyisin musiikin apulaisprofessorina Pyhän Ristin Collegessa Worcesterissa, Massachusettsissa.
Golijovin sävellyksissä yhdistyvät monet eri musiikin tyylisuunnat ja hän lainaa vaikutteita niin juutalaisesta kansanmusiikista, kuin argentiinalaisesta tangosta. Hän on säveltänyt teoksia muun muassa Kronos Quartetille.
Suomessa Golijov vieraili 2022 säveltäjävieraana Kuhmon kamarimusiikki -tapahtumassa, jonka konserteissa hänen musiikkiaan esitettiin runsaasti.
Onni Laihanen

Onni Laihanen.
Onni Laihanen (16. kesäkuuta 1916 Muolaa – 23. huhtikuuta 1956 Lake Worth, Florida) oli suomalainen harmonikansoittaja, säveltäjä ja tanssimuusikko, joka soitti muun muassa Dallapé-orkesterissa. Hänen kuuluisin sävellyksensä on Rantakoivun alla vuodelta 1938.
Laihanen voitti Suomen harmonikkamestaruuden vuosina 1941, 1942, 1943 ja 1945. Hän muutti Yhdysvaltoihin vuonna 1947. Laihanen kuoli sydänhalvaukseen 39-vuotiaana vuonna 1956. Hän käytti myös salanimeä ”Inno L.”.
Aiheesta muualla

Onni Laihasen esitystuotanto Suomen äänitearkistossa (1901–1999)
Onni Laihasen sävellystuotanto Suomen äänitearkistossa (1901–1999)
https://akaanseutu.fi/2016/06/18/onni-laihasen-syntymasta-on-kulunut-100-vuotta/
Olaus Arenius

| Olaus Arenius> Maalahden kirkkoherra |
| --- | --- |
 1649–1682 
Edeltäjä:  Canutus Johannis Rudnesius
Seuraaja:  Laurentius Johannis Rivelius
Henkilötiedot
Koko nimi:  Olaus Magni Arenius
Syntynyt: 1611 Ölme, Ruotsi
Kuollut: 7. elokuuta 1682 (70–71 vuotta) Maalahti
Kansalaisuus:  ruotsalainen
Ammatti:  kirkkoherra, hengellinen kirjailija
Vanhemmat:  Måns Ingeborg Larsintytär
Puoliso:   Catharina Bachster (vih. ) 
Muut tiedot
Merkittävät teokset:   Labores catechetici thet är enfaldige catechismi förklarningar (1659)  Passional postilla (1661)  Reese- och hùùs-postilla (1677) 
Uskonto:  kristinusko
Tunnustuskunta:  luterilaisuus
Olaus Magni Arenius (1611 Varnum, Värmlanti, Ruotsi – 7. elokuuta 1682 Maalahti) oli ruotsalaissyntyinen Suomeen muuttanut kirkkoherra ja uskonnollinen kirjailija joka julkaisi ensimmäiset ruotsinkieliset postillat Suomessa.
Areniuksen vanhemmat olivat talonpoika Måns ja Ingeborg Larsdotter. Hän tuli vuonna 1640 Suomeen opiskelemaan vastaperustettuun Turun akatemiaan ja hänet vihittiin papiksi 1643. Arenius toimi aluksi kotisaarnaajana Turun hovioikeuden presidentti Jöns Kurckin perheessä. Hänestä tuli Maalahden kirkkoherra 1649 ja hän oli tässä virassa kuolemaansa saakka.
Arenius julkaisi pääosin omalla kustannuksellaan kolme saarnakokoelmaa sekä yksittäisiä rukouspäivä- ja ruumissaarnoja.
Aiheesta muualla

Olaus Areniuksen elämäkerta Kansallisbiografiassa
NordVPN

| NordVPN |
| --- | --- |

Kehittäjä:  Tefincom & Co., S.A.
Kehityshistoria
Ensijulkaisu:  13. helmikuuta 2012
Kehitystilanne:  aktiivinen
Tiedot
Ohjelmistotyyppi:  VPN
Alusta:  Android, iOS, Linux, macOS, Windows
Lisenssi:  kaupallinen ohjelmisto
Aiheesta muualla
NordVPN.com
NordVPN tarjoaa virtuaalisia yksityisverkkoja (VPN-palveluita) yksityishenkilöille. Palveluun kuuluvat tietokoneohjelmat Windows-, macOS- ja Linux-käyttöjärjestelmille sekä mobiilisovellukset Androidille ja iOS:lle, sekä sovellus AndroidTV:lle. Manuaalinen asennus on mahdollista langattomille reitittimille, NAS-laitteille ja muille alustoille.
NordVPN:n kotipaikka on Panama, sillä maan lait eivät vaadi pakollista tietojen säilytystä eikä se kuulu Five Eyes- tai Fourteen Eyes -liittoutumiin.